கேள்வி: பூர்ணசந்திர தேஜஸ்வி - ஆரம்ப கால வாழ்க்கை பற்றி விளக்கவும்.
பதில்: தேஜஸ்வி 1938 செப்டம்பர் 8 ஆம் தேதி கருநாடகம் சிமோகா மாவட்டம் குப்பலியில் பிறந்தார். இவர் "ராஷ்டிரகவி" குவெம்பு மகன் என்றாலும், அவர் தனது தந்தையின் நிழலில் இருந்து வெளியே வந்து சிறு வயதிலேயே தனது சொந்த பாணியை நிலைநிறுத்தினார். தீபாவளியை முன்னிட்டு பிரஜாவனி கன்னட செய்தித்தாள் நடத்திய போட்டியில் தேஜஸ்வி சிறந்த கதை விருதைப் பெற்றார். இவரது முதல் சிறுகதை "லிங்கா பண்டா" ஆகும். இந்தியாவின் உயர்மட்ட கல்லூரிகளில் ஒன்றான, மகாராஜாவின் கல்லூரி, மைசூர் கல்வியை முடித்த பின்னர், இயற்கையிலும் விவசாயத்திலும் ஆர்வம் இருந்ததால், காபி தோட்டத்தை வாங்கிய பின்னர் சிக்மகளூரு மாவட்டம் முதிகேர் வட்டத்திற்கு குடிபெயர்ந்தார். இலக்கியம் தவிர ஓவியம், புகைப்படம் எடுத்தல் மற்றும் தத்துவம் ஆகியவற்றில் தீவிரமாக ஈடுபட்டார். இவர் இயற்கையை ஆர்வமாகக் கற்றுக்கொண்டவராக இருந்தார். இவருக்குப் பிடித்த பொழுது போக்கு மேற்குத் தொடர்ச்சி மலைகளின் காடுகளில் சுற்றித் திரிவது ஆகும். இவர், ஏப்ரல் 5, 2007 அன்று, பிற்பகல் 2 மணிக்கு, இதயத்தில் ஏற்பட்ட அடைப்பு காரணமாக, அவரது பண்ணை வீடான நிருத்தாராவில் இறந்தார். இது, கருநாடகம் மாநிலத்தின் சிக்மகளூரு மாவட்டம் உள்ள முடிகேரேவில் உள்ளது. இறக்கும்போது, அவருக்கு வயது 69 ஆகும். இவருக்கு 2 மகள்கள் சுஸ்மிதா மற்றும் எஷானியே ஆகியோர் உள்ளனர். இவர்கள் இருவரும் மென்பொருள் தொழில் வல்லுநர்களாக உள்ளனர். இவரின் மனைவி ராஜேஸ்வரி முடிகேரின் நிருத்தாராவில் தங்கியுள்ளார்.